ԵՏՄ-ն լուրջ հնարավորություն է ստեղծում Հայաստանի համար: Նախ, դա 170 մլն-անոց սպառողական շուկա է: Սա նշանակում է, որ սպառման շուկան տասնապատկվում է: Հայաստանը փոքր շուկա ունի, սահմանափակ, եւ դրսի ներդրողների համար Հայաստանում լուրջ ներդրումներ անելը անհետաքրքիր էր: Հիմա այս առումով հետաքրքրություններ կան եւ դեռ չանդամակցած՝ Հայաստանը արդեն հայտնվեց Ֆրանսիայի, Գերմանիայի եւ այլ երկրների ուշադրության կենտրնում. նրանց հետաքրքրում է ռուսական շուկան եւ կարող են Հայաստանի միջոցով մուտք գործել: Դա գործարար ներդրումներ կարող է բերել: Չպետք է մտածել, որ խոսքը միայն պարզ առեւտրի մասին է ԵՏՄ-ում: Համատեղ ծրագրերի մասին պետք է մտածել: Շատ կարեւոր է, որ ոչ թե միակողմանի մրցակցային առավելությունները կիրառվեն, այլ մասնավորապես, եթե խոսքը տարածաշրջանին է վերաբերում, ոչ հեռու գտնվող հատկապես սահմանակից երկրները կկարողակնան իրագործել իրենց հարաբերական եւ բացարձակ առավելությունը: